Այսօր Երեւանի Նուբարաշեն վարչական շրջանի խճուղուն հարող շենքերի բնակիչները ժամը 15:00 սահմաններում հավաքվել էին «Նուբարաշեն» քրեակատարողական հիմնարկի մոտ: Բնակիչները դժգոհում էին, որ քրեակատարողական հիմնարկի կոյուղու վթարը ՔԿ վարչությունը չի վերացնում: Դատապարտյալների պահման վայրից կոյուղին դուրս է գալիս եւ հիմնական կոյուղատարին չի հասնում, քանի որ վթարի պատճառով լցվում է ոչ բնակելի տարածք: Առաջացած տհաճ հոտը տարածվում է եւ ՔԿՀ-ի տարածքում եւ հարակից շենքի մոտ: